Montereyko badia

Montereyko badia () Ozeano Bareko badia bat da, AEBetako Kalifornia estatuaren itsasertzean dagoena. San Frantzisko eta San Jose hirietatik hegoaldera dago, Santa Cruz eta Montereyren artean. Ekialdean Sand City du. Oso ekosistema dibertsoak daude itsas eremu hartan, eta 444 kilometro kostalde babesturik daude 1992tik, Montereyko badiako Itsas Santutegi Nazionalaren barnean.

 Historia 
Juan Rodríguez Cabrilloren espedizioa 1542ko azaroaren 16an iritsi zen badiara, baina Cabrillok emandako izena, Bahía de los Pinos, galdu zen. 1602ko maiatzaren 5etik 1603ko martxora, Sebastián Vizcaíno buru zuen espedizioak xehero aztertu eta izendatu zuen Kaliforniako kostaldea, Mendocino lurmuturreraino. Hari zor zaio badiaren egungo izena, Espainia Berriko erregeordeari, Monterreyko kondeari, eskainia.

Vizcaínok Monterreyko badiaren deskripzio laudoriotsua egin zuen, eta han kokaleku iraunkor bat ezartzea proposatu zion erregeordeari. Mexikora itzuli ostean, Filipe III.a Espainiako erregeari idatzi zion, eta era honetan azaldu zion Monterreyko badiaren bikaintasuna:

Baina, 1603ko maiatzean, Filipe III.ak Peruko erregeorde izendatu zuen Monterreyko kondea, eta Mexikoko erregeorde berriak, Juan de Mendozak, baztertu zuen Monterrey okupatzeko egitasmoa. Era horretan, mende eta erdi atzeratu zen Kaliforniako kostaldearen espainiar kolonizazioa. 1770ean, Gaspar de Portolák gotorleku bat ezarri zuen Montereyn, eta Junípero Serrak San Carlos Borromeo misioa fundatu zuen. Misioa Carmelera aldatu zuten 1771n.

 Erreferentziak 

 Kanpo estekak 

Kategoria:Ozeano Bareko golkoak
Kategoria:Ameriketako Estatu Batuetako badiak